Kære Marianne

Så dejligt at høre fra dig og jer i Ystad Inner Wheel Club.☺

Du har så ganske ret i at dette år 2020 på ingen måder har været som vanligt, desværre.

I Dragør Inner Wheel måtte vi aflyse møderne fra marts og frem. Dog holdt vi vort sommermøde/kædeoverrækkelse hvor vi ikke var ret mange, og hvor vi kunne sidde med god afstand . Så det var hyggeligt.

Landsmødet på Nyborg Strand den første weekend i oktober måtte selvklart aflyses - men vi fik så i hvert distrikt mulighed for at afholde efterårsdistriktsmøde, hvis der kom max 50 personer. så det gik fint og med masser af plads mellem alle deltagerne. Og det var altså dejligt at mødes fysisk igen og få mulighed for at tale sammen på afstand.

Vi har i distriktsbestyrelsen haft både virtuelle og også fysiske møder - afhængig af restriktionerne på det tidspunkt.

Ja henover sommeren var der en åbning i nogle måneder men nu er smittespredningen steget meget igen , så vi har måtte aflyse mødet i november og vores julemøde her i december - så trist.

Men heldigvis har vi også nogle friske piger i klubben som uanset vind og vejr mødes hver mandag og går en lang tur. Det er SÅ vigtigt at fastholde det sociale samvær så meget som det nu er muligt.

MEN vi ser frem imod at store dele af 2021 bliver bedre og dermed give mulighed for at vi kan træffes . Det ville bare være så godt og hyggeligt.

På vegne af hele Dragør Inner Wheel sender jeg ønske om at i alle må få en rigtig glædelig jul og godt nytår - og forhåbentligt på gensyn i 2021.

Mange hilsner fra

Ann